ג'ייסון קני

ג'ייסון פרנסיס קני (באנגלית: Jason Francis Kenny; נולד ב-23 במרץ 1988) הוא רוכב אופניים בריטי. קני הוא בעל תשע מדליות מהמשחקים האולימפיים מהן שבע מדליות זהב. הוא בעל עשר מדליות מאליפויות העולם, מהן שלוש מזהב.

ביוגרפיה 
קני נולד בבולטון שבאנגליה, בנם של לורן ומייקל. כנער זכה במספר תארים באליפויות העולם ובאליפויות אירופה ברכיבה על אופניים.

הוא נבחר לסגל בריטניה לאולימפיאדת בייג'ינג (2008) כחלק מקבוצת הספרינט וזכה עמה במדליית הזהב הקבוצתית ובמדליית כסף במרוץ האישי, לאחר עמיתו כריס הוי. באולימפיאדת לונדון (2012) זכה בשתי מדליות זהב, בספרינט ובספרינט קבוצתי. באולימפיאדת ריו דה ז'ניירו (2016) זכה בשלוש מדליות זהב: בספרינט, קיירין ובספרינט קבוצתי. באולימפיאדת טוקיו זכה במדליית זהב בקיירין, ובמדליית כסף עם נבחרת בריטניה בספרינט הקבוצתי וסיים שמיני בספרינט האישי.  הוא מחזיק בשיא הזכיות של ספורטאי בריטי במדליות זהב, ומחזיק גם בשיא לכמות המדליות הכוללת. כמו כן הוא מחזיק בשיא הזכיות במשחקים האולימפיים לרוכב אופניים. בזכות הישגיו עוטר למפקד במסדר האימפריה הבריטית.

קני נישא בספטמבר 2016 ללורה טרוט, אף היא אלופת עולם ואלופה אולימפית ברכיבה. הם הורים לבן אחד.

קישורים חיצוניים

 אתר האינטרנט של ג'ייסון קני

אלופים אולימפיים: רוכבי אופניים
רוכבי אופניים בריטים
רוכבי אופניים: אלופי עולם
מפקדים במסדר האימפריה הבריטית
אלופים אולימפיים מבריטניה
רוכבי אופניים באולימפיאדת בייג'ינג (2008)
רוכבי אופניים באולימפיאדת לונדון (2012)
רוכבי אופניים באולימפיאדת ריו דה ז'ניירו (2016)
זוכי מדליית כסף אולימפית
בריטים שנולדו ב-1988
רוכבי אופניים באולימפיאדת טוקיו (2020)
אלופים אולימפיים בריטים באולימפיאדת טוקיו (2020)